**Hautazko Diseinua**

Azken laborategi honetako aldaketak direla medio, aplikazioaren datu basearen egituran, erabiltzailearen arloan, aldaketa garrantzitsuak egitea dela iruditzen zaigu. Izan ere, Erabiltzaileak taulari, zutabe berriak gehitzen joatea, finkatutako parametroekin, ez da soluziorik txukun eta garbiena. Horretarako lehenik eta behin, Erabiltzaileak taularen azpian, 3 kategoria sortuko ditugu; Irakaslea, Sortzailea eta Arrunta. Beraz, datu basearen EE honela geldituko da:

Erabiltzailea

Irakaslea

Arrunta

Sortzailea

Datu Base berri honetan, 3 taula gehiago izango ditugu: “Irakaslea”, “Sortzailea” eta “Arrunta”. Hirurek, Erabiltzaile taulako atributu eta gako guztiak heredatuko dituzte. Gainera, espezializazio hau, teilakatze-murriztapenaz baliatzen denez, erabiltzaile bat, hainbat taulatan batera egon daiteke.

Aldaketak inplementatzeko, “enroll.php” fitxategia aldatu beharko dugu, erabiltzaile bakoitza erregistratzean, “Arrunta” taulan sartzeko. Erabiltzaile bat, beste bi tauletan sartzeko baimena, administratzaileak soilik izango du. Modu honetan, administratzaileak aukeratutako erabiltzailea, Irakasle eta erabiltzaile arrunta izan ahalko da era berean. Berdin egingo du, sortzaile bat gehitzeko.

Autentifikaziorako orduan, “SignIn.html” fitxategiak funtzio berdina burutuko du, lehen bezala. Baina, zerbitzariko PHP fitxategia arduratuko da, erabiltzaile hori ze tauletan aurkitzen den aztertzen. Ondoren, motaren arabera, interfaze bat edo bestea erakutsiko dio. Esate baterako, Irakasle/Arrunta den erabiltzaileari bi horien erabilpenak burutzeko interfazeak erakutsiko dizkio. Sortzailea/Arrunta denari berriz, Quizz-ak erantzun eta sortzeko aukera emango zaio. Azkenik 3ak batera den erabiltzailea, dena egiteko aukera izango du.

Irakasle taulan aurkitzen direnek, honako ekintzak burutzeko ahalmena izango dute:

· Proposaturik dauden galderak ikusi ahal izango ditu. (egilea, enuntziatua, erantzuna)

· Galdera baten zailtasun maila eguneratzeko aukera. (gehitu, nahiz aldatu, 1 eta 5 artean)

· Galdera zehatz bat ezabatu.

· Egile jakin baten galdera guztiak ezabatu.

Horretarako, HTML interfaze jakin bat sortu beharko dugu, eta bertatik, 4 esteka gehitu ekintza hauek burutzen dituen fitxategietara joateko. Gainera, zerbitzariak ekintza bakoitza zerbitzatzeko, PHP

fitxategietan ekintzak burutzeko kodea izan beharko du inplementatuta.

Ander Mancisidor

Urtzi Otamendi